Na skool vooruitsigte
Die Taalraad en Akademia span saam
Die drie gelukkige studente wat vanjaar met behulp van beurse van die Afrikaanse Taalraad met hul BCom-grade by die private universiteit Akademia kon begin, is:
Ilana Swart van Pretoria
Izelle Meyer van Gauteng
Marilee Nel van Bloemfontein
"Die Taalraad help hiermee om presteerders uit die Afrikaanse taalgemeenskap toegang tot kwaliteit tersiêre opvoeding in Afrikaans te gee," sê dr Conrad Steenkamp, uitvoerende hoof van die Taalraad.
Die Taalraad bied jaarliks drie beurse aan vir BCom-studies deur Akademia. Hierdie beurse dek studiekoste vir 'n tydperk van drie jaar. 2017 beurswenners kon vir enige van Akademia se BCom-kursusse inskryf, te wete Ondernemingsbestuur, Bestuursrekeningkunde, Ekonomie en Regte, of Finansiële Beplanning. Studente kon ook die na-uurse kontaksessies by enige van Akademia se goedtoegeruste studiesentrums landswyd bywoon.
Hou gerus die Taalraad se webtuiste dop oor inligting rakende beursaansoeke vir 2018.
Kyk ook hier vir meer oor die Afrikaanse Taalraad se beursprogram.
"…dit is vir ons verskriklik belangrik om in al sy vorme ook hande te neem en omdat ons ook saam met die Afrikaanse Taalraad 'n beursfonds begin, juis om seker te maak, dat dit vir meer mense toeganklik is… en, wêreldwyd is die konsep dat mense die vinnigste begrip vorm in hulle eie moedertaal." Akademia se bemarkingshoof: Chris du Plessis aan die woord.